 Ezikiel 39  Ma gị onwe gị, nwa nke mmadụ, buo amụma ihe a ga-eme Gọg, sị ya, Nke a bụ ihe Ọkaakaa Onyenwe anyị Jehova kwuru: Lee, m na-emegide gị, Gọg, gị onyeisi Mishek na Tubal.M ga-eme ka ị tụgharịa, duru gị na-aga, mee ka i si nime ime ebe ugwu pụta, meekwa ka ị gbagote nugwu ndị dị nIzrel.M ga-akụpụ ụta i ji naka ekpe gị, meekwa ka akụ i ji naka nri gị dapụ.Nugwu ndị dị nIzrel ka ị ga-ada, gị na ìgwè ndị agha gị niile na ndị ga-eso gị. M ga-ewere gị nye nnụnụ na-eri anụ, ụdị nnụnụ ọ bụla, na anụ ọhịa ka ị bụrụ nri ha.Nelu ala ka ị ga-ada, nihi na mụ onwe m ekwuwo ya, ka Ọkaakaa Onyenwe anyị Jehova kwuru.M ga-awụkwasị ọkụ nahụ Megọg nakwa nahụ ndị bi nagwaetiti nobi iru ala; ndị mmadụ ga-amarakwa na mụ onwe m bụ Jehova.M ga-emekwa ka a mara aha nsọ m netiti ndị m Izrel, m gakwaghị ekwe ka e metọọ aha nsọ m; mba niile ga-amarakwa na mụ onwe m bụ Jehova, Onye Nsọ nIzrel.Lee! Ọ ga-abịarịrị, a ga-emezukwa ya, ka Ọkaakaa Onyenwe anyị Jehova kwuru. Nke a bụ ụbọchị m kwuru banyere ya.Ndị bi nobodo niile nke Izrel ga-aga suo ihe agha na ọta nta na ọta ukwu ọkụ, were ha mere nkụ,ha na ụta na akụ na okpiri nwere isi ígwè na ube; ha ga-eji ha mere nkụ ruo afọ asaa.Ha agaghị aga nọhịa buru osisi, ha agaghịkwa akpa nkụ ọ bụla nọhịa, nihi na ha ga-eji ihe agha ha mere nkụ.Ọ ga-erukwa nụbọchị ahụ na m ga-enye Gọg otu ebe nebe ahụ, ya bụ, ebe ili ozu nIzrel, bụ ndagwurugwu nke dị nebe ọwụwa anyanwụ nke oké osimiri, bụ ebe ndị na-agafe agafe si agafe. Ọ ga na-akwụsị ndị na-agafe agafe. Ọ bụkwa nebe ahụ ka a ga-eli Gọg na ìgwè ndị agha ya niile. A ga-akpọkwa ya Ndagwurugwu nke Ìgwè Ndị Agha Gọg.Ndị ụlọ Izrel ga-eli ha iji mee ka ala ha dị ọcha, ruo ọnwa asaa.Ndị ala ahụ niile ga-eli ha, ọ ga-abụkwa ihe ha ga-eji dee ude nụbọchị m ga-enye onwe m otuto, ka Ọkaakaa Onyenwe anyị Jehova kwuru.A ga-enwekwa ndị ga na-arụ ọrụ oge niile bụ ndị ha ga-eke ụzọ abụọ. Ndị a ga na-agagharị nala ahụ, ha na ndị na-agafe agafe, na-eli ozu ndị fọdụrụ nelu ala, iji mee ka ala ahụ dị ọcha. Ha ga-achọgharị ozu ndị a ọnwa asaa.Ndị ahụ na-agagharị agagharị ga-agagharị nala ahụ dum, ọ bụrụkwa na mmadụ ahụ ọkpụkpụ mmadụ, ọ ga-edebe ihe a ga-eji hụwa ebe ahụ ama, ruo mgbe ndị na-eli ozu liri ya na Ndagwurugwu nke Ìgwè Ndị Agha Gọg.Aha obodo ahụ ga-abụ Hamona. Ha ga-emekwa ka ala ahụ dị ọcha.Ma gị onwe gị, nwa nke mmadụ, nke a bụ ihe Ọkaakaa Onyenwe anyị Jehova kwuru, Gwa ụdị nnụnụ niile na anụ ọhịa niile, sị: Zukọtanụ bịa. Zukọtanụ gburugburu àjà m chụrụ, nke m chụụrụ unu, nnukwu àjà m chụrụ nelu ugwu ndị dị nIzrel. Unu ga-eri anụ, ṅụọkwa ọbara.Unu ga-eri anụ ndị dike, ṅụọkwa ọbara ndị isi nke ụwa, ebule, nwa ebule, mkpi, ụmụ oké ehi, anụ mara abụba nke Beshan, ha niile.Unu ga-eriju abụba afọ, ṅụbigakwa ọbara ókè, nàjà m ga-achụrụ unu.Na tebụl mụ ka unu ga-eriju anụ ịnyịnya na ndị na-anya ụgbọ ịnyịnya, ndị dike na ụdị ndị agha dị iche iche, afọ, ka Ọkaakaa Onyenwe anyị Jehova kwuru.M ga-eme ka a hụ ebube m netiti mba dị iche iche. Mba niile ga-ahụkwa otú m si mee ihe e kpere nikpe, hụkwa aka m biri ha.Ndị ụlọ Izrel ga-amarakwa na mụ onwe m bụ Jehova Chineke ha malite nụbọchị ahụ gaa nihu.Mba dị iche iche ga-amarakwa na ọ bụ nihi njehie ha ka ha ji bụrụ ndị a dọọrọ nagha, ya bụ, ụlọ Izrel, nihi na ha mesoro m omume ekwesịghị ntụkwasị obi, m wee wepụ ihu m nebe ha nọ, nyefeekwa ha naka ndị iro ha, e wee jiri mma agha na-egbu ha niile.M mere ha dị ka adịghị ọcha ha na mmebi iwu ha si dị, m wee na-ewepụ ihu m nebe ha nọ.Ya mere, nke a bụ ihe Ọkaakaa Onyenwe anyị Jehova kwuru, Ugbu a ka m ga-akpọghachite ndị Jekọb a dọọrọ nagha, meekwara ụlọ Izrel dum ebere. M ga-ekworo aha nsọ m ekworo.Ha ga-eburuworị ihere ha na omume ekwesịghị ntụkwasị obi dum ha mesoro m, mgbe ha ga-ebi nala ha nobi iru ala, ọ dịghịkwa onye ga-eme ka ha maa jijiji.Mgbe m ga-esi netiti ndị dị iche iche kpọlata ha, sikwa nala ndị iro ha kpọkọta ha, m ga-edokwa onwe m nsọ netiti ha nihu ọtụtụ mba.Ha ga-amara na mụ onwe m bụ Jehova Chineke ha, mgbe m mere ka a dọrọ ha nagha laa ná mba dị iche iche, kpọkọtakwa ha nala ha, ka m wee ghara ikwe ka otu nime ha fọdụ nebe ahụ ọzọ.Agaghị m ewepụ ihu m ọzọ nebe ha nọ, nihi na m ga-awụkwasị ụlọ Izrel mmụọ m, ka Ọkaakaa Onyenwe anyị Jehova kwuru. 